b'\n_START_ARTICLE_\nQui-Gon Jinn\n_START_SECTION_\nEsiosatrilogia\n_START_PARAGRAPH_\nQui-Gon oli yksi esiosatrilogian ensimm\xc3\xa4isen elokuvan, T\xc3\xa4htien sota: Episodi I \xe2\x80\x93 Pime\xc3\xa4 uhka, p\xc3\xa4\xc3\xa4henkil\xc3\xb6ist\xc3\xa4. H\xc3\xa4n on jedimestari sek\xc3\xa4 Obi-Wan Kenobin opettaja. H\xc3\xa4n kapinoi jedineuvoston vanhoillisia s\xc3\xa4\xc3\xa4nt\xc3\xb6j\xc3\xa4 vastaan eik\xc3\xa4 siksi koskaan p\xc3\xa4\xc3\xa4ssyt jedineuvoston j\xc3\xa4seneksi, mutta on silti yksi voimakkaimmista jedeist\xc3\xa4._NEWLINE_Elokuvan alussa Qui-Gon ja Obi-Wan olivat l\xc3\xa4hetetty planeetta Naboolle neuvottelemaan korruptoituneen Kauppaliiton kanssa, joka oli saartanut planeetan. He joutuvat hy\xc3\xb6kk\xc3\xa4yksen kohteeksi ja pelastavat planeetan kuningattaren, Padm\xc3\xa9 Amidalan. He p\xc3\xa4\xc3\xa4sev\xc3\xa4t saarron l\xc3\xa4pi, mutta kuningattaren alus vaurioituu ja he joutuvat tekem\xc3\xa4\xc3\xa4n pakkolaskun Tatooinelle sen korjauttamiseksi._NEWLINE_Etsiess\xc3\xa4\xc3\xa4n varaosia, Qui-Gon tapaa orjapojan nimelt\xc3\xa4 Anakin Skywalker, joka oli ep\xc3\xa4tavallisen herkk\xc3\xa4 Voimalle. Verikokeen mukaan h\xc3\xa4nen midikloriaaniarvonsa\xe2\x80\x94jolla herkkyytt\xc3\xa4 Voimalle mitattiin\xe2\x80\x94oli korkeampi kuin kenell\xc3\xa4k\xc3\xa4\xc3\xa4n koskaan aiemmin. Qui-Gon sai my\xc3\xb6s kuulla Anakinin \xc3\xa4idilt\xc3\xa4, Shmilt\xc3\xa4, ettei pojalla ollut is\xc3\xa4\xc3\xa4. Uskoen Anakinin t\xc3\xa4m\xc3\xa4n johdosta olevan jedien ennustuksissa mainittu "valittu", jonka teht\xc3\xa4v\xc3\xa4 on tuoda Voimaan tasapaino, Qui-Gon ly\xc3\xb6 vetoa Anakinin orjuuttajan, romukauppias Watton, kanssa Anakinin vapaudesta ja Amidalan aluksen varaosista. Anakin voittaa, mutta juuri kun he ovat aikeissa l\xc3\xa4hte\xc3\xa4 Tatooinelta, sith-lordi Darth Maul hy\xc3\xb6kk\xc3\xa4\xc3\xa4 Qui-Gonin kimppuun, mutta Qui-Gon p\xc3\xa4\xc3\xa4see pakoon. Palattuaan Coruscantiin, Qui-Gon pyyt\xc3\xa4\xc3\xa4 jedineuvostoa kouluttamaan Anakinista jedin. Yoda kuitenkin aistii pojassa vihaa ja pelkoa, jolloin neuvosto kielt\xc3\xa4ytyy. Qui-Gon vannoo kouluttavansa Anakinin itse, kunhan Obi-Wanille my\xc3\xb6nnet\xc3\xa4\xc3\xa4n jediritarin arvo._NEWLINE_Kun Qui-Gon, Obi-Wan ja Anakin l\xc3\xa4htev\xc3\xa4t Amidalan mukana Naboolle vapauttamaan planeettaa Kauppaliiton hallinnasta. Qui-Gon ja Obi-Wan kohtaavat uudelleen Darth Maulin ja p\xc3\xa4\xc3\xa4tyv\xc3\xa4t valosapelitaisteluun, jossa Qui-Gon haavoittuu kuolettavasti. Obi-Wan kuitenkin voittaa Maulin ja ennen kuolemaansa Qui-Gon pyyt\xc3\xa4\xc3\xa4 t\xc3\xa4t\xc3\xa4 kouluttamaan Anakinista jedin._NEWLINE_Qui-Gon ainoastaan mainitaan esiosatrilogin muissa elokuvissa, T\xc3\xa4htien sota: Episodi II \xe2\x80\x93 Kloonien hy\xc3\xb6kk\xc3\xa4ys ja T\xc3\xa4htien sota: Episodi III \xe2\x80\x93 Sithin kosto. Kloonien hy\xc3\xb6kk\xc3\xa4yksess\xc3\xa4 Yoda kuulee Qui-Gonin \xc3\xa4\xc3\xa4nen Anakinin surmatessa kokonaisen heimon Tuskenin ratsastajia. Obi-Wan puolestaan saa Geoniksella selville, ett\xc3\xa4 Qui-Gonin entinen opettaja, kreivi Dooku, oli k\xc3\xa4\xc3\xa4ntynyt sith-lordiksi. \'Sithin kostossa Yoda paljastaa Obi-Wanille Qui-Gonin ilmestyneen rajan takaa opettaakseen heit\xc3\xa4 s\xc3\xa4ilytt\xc3\xa4m\xc3\xa4\xc3\xa4n tietoisuutensa kuoleman j\xc3\xa4lkeen. Poistetussa kohtauksessa Yoda kuulee Qui-Gonin \xc3\xa4\xc3\xa4nen juuri ennen kuin saapuu tapaamaan Alderaanin senattori Bail Organaa.\n_START_SECTION_\nTelevisio\n_START_PARAGRAPH_\nAnimaatiosarjassa Star Wars: The Clone Wars, Qui-Gon mainitaan useita kertoja. H\xc3\xa4n my\xc3\xb6s esiintyy kahdessa kolmannen kauden jaksossa. Jaksossa "Voiman vartija" h\xc3\xa4nen henkens\xc3\xa4 kertoo Obi-Wanille planeetta Mortisilla oleskelevasta kolmesta mahtavasta olennosta, jotka uskovat Anakinin olevan Valittu: Is\xc3\xa4 (yhten\xc3\xa4isen Voiman ruumiillistuma), Tyt\xc3\xa4r (valoisan puolen ruumiillistuma) ja Poika (pime\xc3\xa4n puolen ruumiillistuma). H\xc3\xa4n kertoo saman my\xc3\xb6s Anakinille jaksossa "Mortiksen mysteeri". My\xc3\xb6hemmin, kuudennen kauden jaksossa "Voices," Yoda saa viestin Qui-Gonilta. Mortiksen tapahtumista huolimatta Qui-Gon ei ollut oppimaan ilmestymist\xc3\xa4 semifyysiseen olomuotoon. Qui-Gonin ohjeita seuraten Yoda matkustaa galaksin halki oppiakseen salaisuuden siit\xc3\xa4 kuinka tulla yhdeksi Voiman kanssa. Yhden Voiman papittarien asettaman kokeen aikana, h\xc3\xa4n n\xc3\xa4kee illuusion siit\xc3\xa4, ett\xc3\xa4 Qui-Gon on yh\xc3\xa4 elossa ja Dooku yh\xc3\xa4 jediritarikunnan j\xc3\xa4sen. Vasta t\xc3\xa4m\xc3\xa4n kokeen j\xc3\xa4lkeen h\xc3\xa4nen sallitaan oppia salaisuus siit\xc3\xa4 kuinka s\xc3\xa4ilytt\xc3\xa4\xc3\xa4 tietoisuutensa kuoleman j\xc3\xa4lkeen.\n_START_SECTION_\nJedioppilas\n_START_PARAGRAPH_\nKirjasarja nimelt\xc3\xa4 Jedioppilas kertoo Qui-Gonin vaiheista ennen Pime\xc3\xa4n uhan tapahtumia. Ensimm\xc3\xa4isess\xc3\xa4 kirjassa Nouseva voima (12 vuotta ennen Pime\xc3\xa4n uhan tapahtumia) Yoda yritt\xc3\xa4\xc3\xa4 taivutella Qui-Gonilla ottamaan itselleen uuden padawanin, mutta Qui-Gon on vastahakoinen, sill\xc3\xa4 h\xc3\xa4nen edellinen oppilaansa Xanatos k\xc3\xa4\xc3\xa4ntyi Voiman pime\xc3\xa4lle puolelle vuosia sitten. Qui-Gon seuraa sivusta valosapeliturnausta, jonka osanottajien joukossa on my\xc3\xb6s 12-vuotias Obi-Wan. H\xc3\xa4n huomaa Obi-Wanin olevan taitava, mutta huomatessaan pojan hallitsemattoman vihan, h\xc3\xa4n kielt\xc3\xa4ytyy kouluttamasta t\xc3\xa4t\xc3\xa4. Pian turnauksen j\xc3\xa4lkeen h\xc3\xa4n l\xc3\xa4htee suorittamaan teht\xc3\xa4v\xc3\xa4\xc3\xa4 planeetta Bandomeerille. Samalla aluksella h\xc3\xa4n tapaa j\xc3\xa4lleen Obi-Wanin, joka l\xc3\xa4hetettiin planeetalle aloittamaan uusi el\xc3\xa4m\xc3\xa4 maatalousty\xc3\xb6l\xc3\xa4isen\xc3\xa4. Matkan aikana he puolustavat arcona-rotuun kuuluvia olentoja rikollisj\xc3\xa4rjest\xc3\xb6lt\xc3\xa4 nimelt\xc3\xa4 Ulkomaailma-korporaatio ja p\xc3\xa4\xc3\xa4sty\xc3\xa4\xc3\xa4n perille Qui-Gon saa kirjeen Xanatosilta._NEWLINE_Toisessa kirjassa Musta vastustaja paljastuu, ett\xc3\xa4 Xanatos on Ulkomaailman nykyinen johtaja. Qui-Gon l\xc3\xa4hett\xc3\xa4\xc3\xa4 Obi-Wanin maataloust\xc3\xb6ihin ja aikoo tavata Xanatoksen sopiakseen rauhan Ulkomaailman ja Bandomeerin v\xc3\xa4lille. Xanatos aikoi kuitenkin sabotoida tapaamista Qui-Gonin tappamiseksi. Mestari ja entinen oppipoika kohtaavat taistelussa, jonka j\xc3\xa4lkeen Qui-Gon ja Obi-Wan tekev\xc3\xa4t lopun Ulkomaailman liiketoimista Bandomeerilla. Xanatos kuitenkin p\xc3\xa4\xc3\xa4see pakoon. Kohtaaminen Xanatosin kanssa auttoi Qui-Gonia n\xc3\xa4kem\xc3\xa4\xc3\xa4n Obi-Wanin todellisen potentiaalin, jolloin h\xc3\xa4n hyv\xc3\xa4ksyy t\xc3\xa4m\xc3\xa4n uudeksi padawanikseen. Kirjassa Uhattu temppeli, Xanatos hy\xc3\xb6kk\xc3\xa4\xc3\xa4 jeditemppeliin ja melkein salamurhaa Yodan, mutta Qui-Gon ja Obi-Wan est\xc3\xa4v\xc3\xa4t t\xc3\xa4m\xc3\xa4n. Kirjassa Koston p\xc3\xa4iv\xc3\xa4, he jahtaavat Xanatosia t\xc3\xa4m\xc3\xa4n kotimaailmaan Telosiin, miss\xc3\xa4 langennut jedi kielt\xc3\xa4ytyy antautumasta ja tekee itsemurhan. T\xc3\xa4m\xc3\xa4n j\xc3\xa4lkeen Qui-Gon p\xc3\xa4\xc3\xa4st\xc3\xa4\xc3\xa4 lopultakin j\xc3\xa4tt\xc3\xa4\xc3\xa4 tuskallisen menneisyytens\xc3\xa4 Xanatosin kanssa taakseen.'